На основу члана 16. став 1. Закона о заштити узбуњивача („Сл.гласник РС“ бр. 128/14), Правилника о начину унутрашњег узбуњивања, начину одређивања овлашћеног лица код послодавца, као и другим питањима од значаја за унутрашње узбуњивање код послодавца који има више од десет запослених („Сл.гласник РС“ бр. 49/15 и 44/18-др.пропис) члана 16. став 2. и члана 24. став 2. Покрајинске скупштинске одлуке o покрајинској управи ("Службени лист АПВ", број: 37/14, 54/14-друга одлука, 37/16, 29/17 и 24/19), Покрајински секретаријат за образовање прописе, управу и националне мањине-националне заједнице доноси:

**ПРАВИЛНИК О ДОПУНАМА ПРАВИЛНИКА О ПОСТУПКУ УНУТРАШЊЕГ УЗБУЊИВАЊА У ПОКРАЈИНСКОМ СЕКРЕТАРИЈАТУ ЗА ОБРАЗОВАЊЕ, ПРОПИСЕ, УПРАВУ И НАЦИОНАЛНЕ МАЊИНЕ-НАЦИОНАЛНЕ ЗАЈЕДНИЦЕ**

**Члан 1.**

У Правилника о поступку унутрашњег узбуњивања у Покрајинском секретаријату за образовање, прописе, управу и националне мањине-националне заједнице број 128-031-220/2015-02 од 18. новембра 2015. године после члана 15. додају се чл. 15а и 15 б који гласе:

„Члан 15а

Лице овлашћено за пријем информација и вођење поступка у вези са узбуњивањем је дужно да изради годишњи извештај о примени овог правилника и поступању по пријавама узбуњивача, у складу са прописима који регулишу заштиту података о личности.

Овлашћено лице из става 1. овог члана израђује годишњи извештај најкасније до краја фебруара текуће годину за претходну годину.

Годишњи извештај о примени овог правилника и поступању по пријавама узбуњивача се објављује на интернет страници и огласној табли Секретаријата.

Члан 15 б

Лице овлашћено за пријем информација и вођење поступка у вези са узбуњивањем је дужно да похађа организоване обуке које буду обезбеђене за ова лица.

По захтеву запослених, лице овлашћено за пријем информације и вођење поступка у вези са узбуњивањем организоваће састанке на којима ће одговарати на питања и дилеме запослених и пружати савете из обе области.“

**Члан 2.**

Овај правилник ступа на снагу осмог дана од дана објављивања на интернет страници и огласној табли Секретаријата.

Број:128-031-220/2015-02-1

Датум: 26. новембар 2019. године

ПОКРАЈИНСКИ СЕКРЕТАР

 Nyilas Mihály

 (Михаљ Њилаш)